**Онлајн недеља стипендија на Универзитету у Крагујевцу**

Драги студенти и дипломци Универзитета у Крагујевцу,

у жељи да вам и ове године представимо најзначајније информације о могућностима за студије и/или усавршавање у иностранству, као и начин пријаве за дате програме, Центар за развој каријере и саветовање студената и ове године за вас организује традиционални **Сајам стипендија** у **онлајн** формату.

Ове године програми ће већином бити представљени у виду **презентација** **које ће се одржати путем конференцијских алата** – платформи Big Blue Button и Zoom, док ће презентација посвећена мастер студијама у Великој Британији бити одржана уживо, у Дому омладине у Крагујевцу.

Презентацијама које ће се одвијати путем Big Blue Button платформе можете приступити путем овог линка: <https://bbb.unic.kg.ac.rs/b/czr-cte-xko-v3k>

Презентација *Програма стипендија немачке привреде* одвијаће се путем платформе Zoom, на следећем линку: <https://us06web.zoom.us/j/87919361897>

Meeting ID: 879 1936 1897

**У периоду од 31. октобра до 8. новембра 2023.** године имаћете прилику да се упознате са следећим програмима:

|  |  |  |
| --- | --- | --- |
| Назив програма | Датум и време | Предавач |
| Презентација стипендија и студија у Француској | 31. октобар 12.00 h,Big Blue Button | Сандра Елезовић, [Campus France](https://www.serbie.campusfrance.org/) Весна Адамовић, [Француски институт](http://www.institutfrancais.rs/)  |
| Могућности за мобилност студената у оквиру Еразмус+ и Ceepus програма  | 1. новембар 14.00 h,Big Blue Button | Анђелка Радовановић, [Фондација Темпус](https://tempus.ac.rs/) |
| Презетнација Чивнинг стипендија за мастер студије у Уједињеном Краљевству | 1. новембар 17.00 h,*Дом омладине Крагујевац* | Звездана ЦрногорацБританска амбасада у Београду |
| Презентација стипендија за студије у Немачкој | 2. новембар 12.00 h,Big Blue Button | Данијела Естерман Павлица,[DAAD Информативни центар Београд](https://www.daad.rs/sr/) |
| Програм стипендија немачке привреде – могућности за праксу у компанијама у Немачкој | 2. новембар16.00 h*Zoom* | [Фондација Зоран Ђинђић](https://www.fondacija-djindjic.org/) |
| Europass мрежа и Europass алати | 3. новембар 14.00 h,Big Blue Button | Анђелка Радовановић, [Фондација Темпус](https://tempus.ac.rs/) |
| Могућности за мобилност студената Универзитета у Крагујевцу у оквиру Еразмус+ програма | 7. новембар 12.00 h,Big Blue Button | Милица Спасојевић,Предраг Вукомановић,Никола Шипић,[ЦзРК](http://www.razvojkarijere.kg.ac.rs/)  |
| Програми стипендирања Фонда за младе таленте Републике Србије  | 8. новембар,12.00 h,Big Blue Button | Немања Ђикановић,Фонд за младе таленте Републике Србије |

У оквиру овогодишњег Сајма стипендија на Универзитету у Крагујевцу имаћете прилику да се информишете о:

* Стипендијама Владе Француске за мастер студије у Француској и докторате у коменторству;
* Могућностима за мобилност студената у оквиру Еразмус+ и CEEPUS програма, као и о Еразмус Мундус мастер програмима за мастер студије у иностранству;
* Стипендијама за мастер студије у Великој Британији;
* Стипендијама за мастер студије у Немачкој и начинима пријаве;
* Програму стипендија немачке привреде за праксу у компанијама у Немачкој;
* Europass мрежи и Europass алатима за управљање каријером и целоживотним учењем;
* Могућностима за мобилност студената Универзитета у Крагујевцу у сврху учења и сврху праксе у оквиру Еразмус+ програма;
* Програмима стипендија Фонда за младе таленте и Конкурсу за најбоље студенте завршних година студија у Републици Србији.

За сва додатна питања стојимо вам на располагању путем имејла razvojkarijere@kg.ac.rs.